Diari Oficial de la Generalitat Valenciana


Sumari del DOGV 6234, del 26-03-2010 (2010/3324)

Informació pública del programa de paisatge per a la restauració paisatgística del sòl forestal.
------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3324


Data del document
:   22-03-2010

Organisme emissor
:   Ajuntament de Parcent

Tipus de document
:   Anunci

Descriptors 

:   * Parcent
    * pla d'urbanisme
    * administració local

Informació pública del programa de paisatge per a la restauració paisatgística del sòl forestal. [2010/3324]  
Máximo Revilla Martínez, alcalde president de l'Ajuntament de Parcent, exposa que el Ple municipal, en sessió extraordinària de 22 de març de 2010, ha adoptat l'acord següent:  
Considerada la subvenció concedida, per la Direcció General de Paisatge, per a la realització de redacció d'instrument de paisatge al municipi de Parcent, denominat Restauració paisatgística del sòl forestal.  
Atés que el projecte ha sigut objecte d'estudi detallat i conté la documentació exigida.  
Atés que el present treball es realitza sense perjuí de la tramitació de l'estudi de paisatge i concert previ de Pla General d'Ordenació Urbana de Parcent, amb aquest es concreten actuacions per a garantir la preservació, millora i posada en valor dels paisatges que pel seu valor natural, visual, cultural o urbà requerixen intervencions específiques.  
De conformitat amb el que establixen els articles 64 del Decret 120/2006, d'11 d'agost, del Consell, pel qual s'aprova el Reglament de Paisatge a la Comunitat Valenciana, 76 de la Llei 4/2004, de 30 de juny, d'Ordenació del Territori i Protecció del Paisatge i 90 de la Llei 16/2005, de 30 de desembre, de la Generalitat, Urbanística Valenciana, en relació amb l'article 83.2 a) de la LUV, correspon informar al públic durant el termini d'un mes, durant el qual podrà ser examinat per qualsevol interessat en les dependències municipals perquè es formulen les al·legacions que s'estimen pertinents.  
Fent ús de les competències que té atribuïdes i li conferix la legislació vigent el Ple municipal acorda:  
Primer. Iniciar la tramitació del programa de paisatge per a la restauració paisatgística del sòl forestal de Parcent, conforme als objectius, projecte necessari, compromisos temporals, estimació econòmica i fórmules de finançament previstes en tal programa.  
Segon. Sotmetre el programa de paisatge citat a informació pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini el programa haurà de trobar-se depositat per a la seua consulta pública en l'Ajuntament i exposat en la pàgina web .  
Tercer. Traslladar el present acord a la Conselleria de Medi Ambient, Aigua, Urbanisme i Habitatge (Direcció General de Paisatge), així com a l'Alcaldia i departaments municipals d'Urbanisme, Intervenció i Tresoreria.  
Quart. Facultar l'Alcaldia d'este Ajuntament perquè execute el present acord.  
Parcent, 22 de març de 2010.- L'alcalde: Máximo Revilla Martínez.